Hrvatski sabor
20040401

Po zakonu o Vladi Republike Hrvatske i Zakonu o trgovačkim društvima Vlada donosi posebne odluke o obvezi uplate prihoda od dobiti u državni proračun. Tih odluka za 2002. nije bilo a određene tvrtke uplatile su dio dobiti ili prihoda od dividendi. A iz FININOG izvješća nije vidljivo tko su uplatitelji, na što se uplate odnose, te na temelju čega se uplaćuje. U sektoru za pripremu državnog proračuna dali su obrazloženje da banke nisu dale podatke. Kako su ti podaci traženi i da li su uopće traženi a da ih banke nisu dale i ne vidim razlog zašto ih ne bi dale. Rezultat, prihodi nisu ispravno evidentirani. Uprava za gospodarstvo u Ministarstvu financija u čiju nadležnost spadaju javna poduzeća u vlasništvu države morala je ozbiljnije pripremiti podatke o poslovanju tih društava te sa Vladom iskordinirati donošenje potrebnih odluka financijske naravi. A kako će kada nije ustrojena ni evidencija tih društava u vlasništvu države što je temelj bilo kakvog drugog planiranja. Ne znamo koliko prihoda državnog proračuna se zbog toga, zbog ne pripremljenosti i ne organiziranosti Vlada odrekla sa te osnove.